സെർവിക്കൽ ഇൻട്രാപിത്തീലിയൽ മുഴകൾ

സെർവിക്കൽ ഇൻട്രാപിത്തീലിയൽ മുഴകൾ അഥവാ സെർവിക്കൽ ഇൻട്രാപിത്തീലിയൽ നിയോപ്ലാസിയ (സിഐഎൻ), സെർവിക്കൽ ഡിസ്പ്ലാസിയ എന്നും അറിയപ്പെടുന്നു, ഇംഗ്ലിഷ്:Cervical intraepithelial neoplasia .ഇത് സെർവിക്സിന്റെ ഉപരിതലത്തിലെ കോശങ്ങളുടെ അസാധാരണ വളർച്ചയാണ്, ഇത് സെർവിക്കൽ ക്യാൻസറിലേക്ക് നയിച്ചേക്കാം. കൂടുതൽ വ്യക്തമായി പറഞ്ഞാൽ, CIN എന്നത് സെർവിക്സിൻറെ കോശങ്ങളുടെ അർബുദ സാധ്യതയുള്ള പരിവർത്തനത്തെ സൂചിപ്പിക്കുന്നു.

യോനിയിലെ സ്ക്വാമസ് എപിത്തീലിയത്തിനും എൻഡോസെർവിക്‌സിന്റെ സ്‌ക്വാമസ് എപിത്തീലിയത്തിനും ഇടയിലുള്ള ഒരു പരിവർത്തന മേഖലയായ സെർവിക്‌സിന്റെ സ്ക്വാമോകോളുംനാർ ജംഗ്ഷനിലാണ് സിഐഎൻ സാധാരണയായി സംഭവിക്കുന്നത്.. യോനിയിലെ ഭിത്തികളിലും വൾവർ എപിത്തീലിയത്തിലും ഇത് സംഭവിക്കാം. ഇത് CIN 1-3 സ്കെയിലിൽ ഗ്രേഡുചെയ്യാവുന്നതാണ്. ഗ്രേഡ് 3 ഏറ്റവും അസാധാരണമാണ് (ചുവടെയുള്ള വർഗ്ഗീകരണ വിഭാഗം കാണുക).

സിഐഎൻ വികസിപ്പിക്കുന്നതിന് ഹ്യൂമൻ പാപ്പിലോമ വൈറസ് (എച്ച്പിവി) അണുബാധ ആവശ്യമാണ്, എന്നാൽ ഈ അണുബാധയുള്ള എല്ലാവർക്കും സെർവിക്കൽ ക്യാൻസർ ഉണ്ടാകണമെന്നില്ല. HPV അണുബാധയുള്ള പല സ്ത്രീകളും ഒരിക്കലും CIN അല്ലെങ്കിൽ സെർവിക്കൽ ക്യാൻസർ വികസിപ്പിക്കുന്നില്ല. സാധാരണഗതിയിൽ, HPV സ്വയം പരിഹരിക്കുന്ന്ന ഒന്നാണ്. എന്നിരുന്നാലും, ഒന്നോ രണ്ടോ വർഷത്തിൽ കൂടുതൽ നീണ്ടുനിൽക്കുന്ന HPV അണുബാധയുള്ളവർക്ക് CIN-ന്റെ ഉയർന്ന ഗ്രേഡ് വികസിപ്പിക്കാനുള്ള സാധ്യത കൂടുതലാണ്.

മറ്റ് ഇൻട്രാപിത്തീലിയൽ നിയോപ്ലാസിയകളെപ്പോലെ, CIN അർബുദകരമല്ല , തന്മൂലം സാധാരണയായി ഇതിന് ചികിത്സ ഉണ്ട് . CIN-ന്റെ മിക്ക കേസുകളും ഒന്നുകിൽ സ്ഥിരതയുള്ളവയാണ് അല്ലെങ്കിൽ ചികിത്സ ആവശ്യമില്ലാതെ വ്യക്തിയുടെ രോഗപ്രതിരോധ സംവിധാനത്താൽ ഇല്ലാതാക്കപ്പെടുന്നു. എന്നിരുന്നാലും,  ചികിത്സിച്ചില്ലെങ്കിൽ ചെറിയ ശതമാനം കേസുകൾ സെർവിക്കൽ ക്യാൻസറിലേക്ക് പുരോഗമിക്കുന്നു, സാധാരണയായി സെർവിക്കൽ സ്ക്വാമസ് സെൽ കാർസിനോമ (എസ്സിസി) ആയിത്തീരുന്നു.

 റഫറൻസുകൾ